নজরুল ইসলাম খায়রুল : মানবতা বিরোধী অপরাধে ফাঁসির দন্ডপ্রাপ্ত দুই আসামী এটিএম নাসির ও এটিএম শামছুদ্দিনের ভাই এটিএম নিজামের যুগান্তরের সভায় মুক্তিযুদ্ধ পক্ষ শক্তির নেতৃবৃন্দ যোগদান করার প্রতিবাদ জানিয়ে ও কিশোরগঞ্জ প্রেস ক্লাব থেকে তাকে বহিস্কারের দাবিতে মানববন্ধন কর্মসূচী পালিত হয়েছে। শুক্রবার সকালে জেলা শহরের থানাস্থ সড়কে এ মানবন্ধন কর্মসূচীর আয়োজন করে কিশোরগঞ্জ যুদ্ধাপরাধ প্রতিরোধ আন্দোলন কমিটি। যুদ্ধাপরাধ প্রতিরোধ আন্দোলন কমিটির সভাপতি মোঃ রেজাউল হাবীব রেজার নেতৃত্বে অনুষ্ঠিত মানববন্ধনে বীর মুক্তিযোদ্ধা মোঃ নিজাম উদ্দিন, মুক্তিযোদ্ধার সন্তানসহ মুক্তিযোদ্ধের পক্ষের লোকজন উপস্থিত ছিলেন। এছাড়াও মানববন্ধনে মানবতা বিরোধী অপরাধে ফাসির দন্ডপ্রাপ্ত প্রয়াত রাজাকার কমান্ডার গাজী মান্নানের নাতী নূর মোহাম্মদকেও প্রেস ক্লাব থেকে বহিস্কারের দাবী জানানো হয়। প্রসঙ্গত, গত বুধবার কিশোরগঞ্জ প্রেসক্লাবে দৈনিক যুগান্তর ও যমুনা টিভির কিশোরগঞ্জ প্রতিনিধি এটিএম নিজামের আয়োজনে যুগান্তরের সভায় জেলা পরিষদ প্রশাসক অ্যাডভোকেট মোঃ জিল্লুর রহমান, জেলা মুক্তিযোদ্ধা ইউনিট কমান্ডার মোঃ আসাদ উল্লাহ ও পিপি অ্যাডভোকেট শাহ আজিজুল হক এবং আওয়ামী লীগের শীর্ষ নেতারা অনুষ্ঠানে অংশ গ্রহণ করায় কিশোরগঞ্জের প্রগতিশীল মানুষ ক্ষুব্ধ হয়েছে। এটিএম নিজামের দ্ইু ভাই মানবতা বিরোধী অপরাধে ফাসির দন্ডপ্রাপ্ত ক্যাপ্টেন অব. নাসির উদ্দিন পলাতক রয়েছে ও অ্যাডভোকেট এটিএম শামছুদ্দিন বর্তমানে জেল হাজতে রয়েছে ।